b'\n_START_ARTICLE_\nKrituli\xc5\xb3 tipai\n_START_PARAGRAPH_\nKrituli\xc5\xb3 tipai arba krituli\xc5\xb3 r\xc5\xab\xc5\xa1ys\xc2\xa0\xe2\x80\x93 meteorologijoje priskiriamos \xc4\xafvairios krituli\xc5\xb3 faz\xc4\x97s ir pob\xc5\xabd\xc5\xbeiai.\xc2\xa0Yra trys skirtingi b\xc5\xabdai, kaip gali susidaryti krituliai.\xc2\xa0Konvekciniai krituliai paprastai b\xc5\xabna intensyvesni ir ma\xc5\xbeesn\xc4\x97s trukm\xc4\x97s nei stratiforminiai krituliai.\xc2\xa0Orografiniai krituliai susidaro, kai dr\xc4\x97gnas oras d\xc4\x97l vietov\xc4\x97s reljefo yra priver\xc4\x8diamas kilti auk\xc5\xa1tyn._NEWLINE_Krituliai taip pat gali kristi tiek skystos, tiek kietos faz\xc4\x97s arba kaip tarpin\xc4\x97 b\xc5\xabsena tarp j\xc5\xb3. Skystos faz\xc4\x97s krituliai b\xc5\xabna lietus arba dulksna. Lietus arba dulksna, susidurianti su neigiamos temperat\xc5\xabros oro mase, \xc4\xafgauna lijundros arba silpnos lijundros pavadinim\xc4\x85. Kietos faz\xc4\x97s (u\xc5\xbe\xc5\xa1al\xc4\x99) krituliai b\xc5\xabna sniegas, ledo adatos, \xc5\xa1lapdriba, kru\xc5\xa1a arba sniego kruopos.\n_START_SECTION_\nMechanizmas\n_START_PARAGRAPH_\nKrituliai i\xc5\xa1 debes\xc5\xb3 krenta, kai dalis debesies element\xc5\xb3 d\xc4\x97l vien\xc5\xb3 ar kit\xc5\xb3 prie\xc5\xbeas\xc4\x8di\xc5\xb3 pasidaro pakankamai sunk\xc5\xabs ir oro pasiprie\xc5\xa1inimas bei auk\xc5\xa1tyneigiai oro srautai nebesugeba i\xc5\xa1laikyti juos pakibusioje b\xc5\xabsenoje, o krintantys ledo kristalai arba vandens la\xc5\xa1eliai nesp\xc4\x97ja i\xc5\xa1garuoti, kol pasiekia \xc5\xbeem\xc4\x97s pavir\xc5\xa1i\xc5\xb3._NEWLINE_Konvekciniai krituliai pasirodo, kai oras kyla vertikaliai per (laikin\xc4\x85) save i\xc5\xa1laikant\xc4\xaf konvekcijos mechanizm\xc4\x85. Stratiforminiai krituliai pasirodo, kai didel\xc4\x97s oro mas\xc4\x97s kyla \xc4\xafstri\xc5\xbeai kai didesnio masto atmosferos dinamika ver\xc4\x8dia juos jud\xc4\x97ti vienas prie\xc5\xa1 kit\xc4\x85. Orografiniai krituliai yra pana\xc5\xa1\xc5\xabs, i\xc5\xa1skyrus \xc4\xaf vir\xc5\xa1\xc5\xb3 oro mas\xc4\x99 jud\xc4\x97ti ver\xc4\x8dia didelio kalno \xc5\xa1laitas, tai b\xc5\xabdinga kalnynams.\n_START_SECTION_\nKonvekciniai krituliai\n_START_PARAGRAPH_\nKonvekcija \xc4\xafvyksta kai \xc5\xbdem\xc4\x97s pavir\xc5\xa1ius, esant nestabilioms ir dr\xc4\x97gnoms atmosferos s\xc4\x85lygoms, tampa \xc4\xafkait\xc4\x99s labiau nei pati aplinka ir sukelia reik\xc5\xa1ming\xc4\x85 garavim\xc4\x85. Konvekcinis lietus arba li\xc5\xabtiniai krituliai atsiranda i\xc5\xa1 konvekcini\xc5\xb3 debes\xc5\xb3, pvz., li\xc5\xabtini\xc5\xb3 kamuolini\xc5\xb3 arba konvekcini\xc5\xb3 debes\xc5\xb3. Jie krenta kaip li\xc5\xabtiniai krituliai, su smarkiai besikei\xc4\x8dian\xc4\x8diu intensyvumu. Konvekciniai krituliai krenta tik tam tikroje nedidel\xc4\x97je teritorijoje palyginti trumpam laiko tarpui. Daugiausia krituli\xc5\xb3 tropikuose b\xc5\xabna konvekcinio tipo._NEWLINE_Sniego kruopos arba kru\xc5\xa1a \xc5\xbeymi konvekcij\xc4\x85. Vidutin\xc4\x97se platumose konvekciniai krituliai yra susiejami su \xc5\xa1alt\xc5\xb3j\xc5\xb3 front\xc5\xb3 veikla (da\xc5\xbenai pra\xc4\x97jus pa\xc4\x8diam frontui), taip pat \xc5\xa1kvalo riba ir \xc5\xa1iltaisiais frontais, kai oras b\xc5\xabna labai dr\xc4\x97gnas.\n_START_SECTION_\nIntensyvumas\n_START_PARAGRAPH_\nKrituliai matuojami lietma\xc4\x8diu. Lietaus intensyvumas klasifikuojamas \xc4\xaf tris kategorijas. Nedideliu lietumi laikoma, kai i\xc5\xa1kritusi\xc5\xb3 krituli\xc5\xb3 kiekis nevir\xc5\xa1ija 2,5\xc2\xa0mm per valand\xc4\x85. Vidutini\xc5\xa1kas lietus, kai i\xc5\xa1krit\xc4\x99s krituli\xc5\xb3 kiekis yra tarp 2,6\xc2\xa0mm ir 7,6\xc2\xa0mm per valand\xc4\x85. Smarkiu lietumi laikoma, kai i\xc5\xa1krit\xc4\x99s krituli\xc5\xb3 kiekis vir\xc5\xa1ija 7,6\xc2\xa0mm per valand\xc4\x85._NEWLINE_Snygio intensyvumas matuojamas pagal sniego kritimo metu esant\xc4\xaf matomum\xc4\x85. Kai matomumas siekia daugiau nei 1 kilometr\xc4\x85, sniegas vadinamas nedideliu. Vidutini\xc5\xa1ko intensyvumo sniegu laikoma, kai matomumas yra tarp 500 metr\xc5\xb3 ir 1\xc2\xa0km. Smarkus sniegas b\xc5\xabna, kai matomumas nevir\xc5\xa1ija 500 metr\xc5\xb3.'